Publication: Magyar Közlöny
Issue: MK-2001-54 (Year: 2001, Number: 54)
Era: 1990-2004
Section: a 35/2001. (V. 11.) FVM rendelethez
Paragraph Index: 116

2. Az I. osztályú nyers kecsketej minőségi követelményei: Érzékszervi tulajdonságok: — külső jelleg: fehér színű, egynemű, látható elváltozásoktól mentes, — szag: jellegzetes, idegen szagtól mentes, — íz: jellegzetes, idegen íztől mentes. Fizikai, kémiai tulajdonságok: — tisztaság: idegen anyagtól, szennyeződéstől mentes, — a tejalkotó részek mennyisége: a természetes összetételnek megfelelő legyen, — sűrűség 20 ˚C-on: legalább 1,028 gramm/köbcentiméter, 2001/54. szám — savfok vagy pH érték: legfeljebb 7,5 / 6,60—6,80, — fagyáspont: —0,520 ˚C vagy ennél alacsonyabb hőmérséklet. Higiéniai követelmények: — mikróbaszám (Cfu/köbcentiméter): ≤1 500 000 (ha a nyers kecsketejből hőkezelés nélkül állítanak elő tejalapú terméket, a mikróbaszám nem haladhatja meg az 500 000 Cfu/köbcentiméter értéket), — gátlóanyag: nem mutatható ki, — Staphylococcus aureus szám: n = 5, c = 2, m = 500, M = 2000 (a vizsgálatot azokból a nyers tejtételekből kell elvégezni, amelyekből hőkezelés nélkül gyártanak tejalapú terméket), ahol: n = a mintát alkotó elemi minták száma m = mikróbaszám küszöbérték (akkor megfelelő, ha a mikróbaszám egyetlen mintában sem több, mint „m”) M = a mikróbaszám maximális értéke (akkor megfelelő, ha a mintaegységben a mikróbaszám „M” vagy több) c = azon mintaegységek száma, amelyekben a mikróbaszám „m” és „M” között lehet (akkor elfogadható, ha a többi mintaegység mikróbaszáma ≤„m”-mel)

Source: https://magyarkozlony.hu/hivatalos-lapok/f5352b58a283459a5d89266a316e8754b6f702b9/dokumentumok/1011b5255dc3b3e00591cf4829bf51f375cde69a/letoltes